Suv muammolari ilmiy-tadqiqot markazining vazifalari belgilandi

Vazirlar Mahkamasining 23.07.2021 yildagi «Oʻzbekiston Respublikasi Vazirlar Mahkamasi huzuridagi Suv muammolari ilmiy-tadqiqot markazi faoliyatini takomillashtirish chora-tadbirlari toʻgʻrisida»gi 453-son qarori qabul qilindi.
Vazirlar Mahkamasining 25.11.2020 yildagi 744-son qarori bilan Oʻzbekiston Respublikasi Vazirlar Mahkamasi huzuridagi Suv muammolari ilmiy-tadqiqot markazi (keyingi oʻrinlarda – Markaz) tashkil etilgan.
2021 yil 1 iyuldan boshlab quyidagilarni amalga oshirish nazarda tutilgan:
Markazga mahalliy iqtidorli mutaхassislar va kadrlarni oʻrganib, ularni jalb etish, Xorazm viloyati suv хoʻjaligini rivojlantirish, suv resurslaridan oqilona foydalanishni rejalashtirish, 2021–2026 yillarda ilm-fan yutuqlarini amaliyotga joriy etish, suv resurslaridan oqilona foydalanishni rejalashtirish yuklatildi. Shuningdek suv resurslarni tejaydigan sugʻorish teхnologiyalarini amaliyotga keng joriy qilish boʻyicha ustuvor ilmiy-tadqiqot ishlarining qisqa va oʻrta muddatli dasturlarini ishlab chiqish topshirildi.
Hujjat Qonun hujjatlari ma’lumotlari milliy bazasida e’lon qilingan va 23.07.2021 yildan kuchga kirdi.
Lola Abduazimova.